

**מועצה האזורית הגליל התחתון היא הרשות המקומית הראשונה בישראל אשר הטמיעה את "כפתור הפרפר" לדיווח אנונימי על אלימות במשפחה**

החל מהיום ניתן למצוא את פיצ'ר "כפתור הפרפר" גם באתר המועצה האזורית הגליל התחתון. הגליל התחתון היא המועצה הראשונה בישראל (ובעולם) אשר הוסיפה לאתר הרשות את הכפתור ובכך היא מצטרפת לשורה של ארגונים פרטיים אשר מנגישים את יכולת הדיווח האנונימית על אלימות במשפחה באמצעות אתר הארגון, כך שהמדווח לא יצטרך להיכנס לאתר הקשרו באופן מובהק לנושא אלימות במשפחה ובכך יצליח לשמור באופן שקט את הפניה לגורמי הסיוע וקבלת המידע. הפניות דרך הכפתור מגיעות לעמותת "ל.א. לאלימות" הפועלת בתחום מעל 40 שנה, ונציגיה זמינים למענה 24/7.

מבקשים להודות לחברת ״קאבו - מתחברים לעולם בטוח״ אשר פיתחה את מיזם כפתור הפרפר שהוא המוצר הזוכה בהאקתון 2022 של פורום מיכל סלה. בנוסף מבקשים להודות לצוות ולהנהלת חברת א.ש בינה (האחראית על אתריהם של רשויות רבות בישראל) על המענה והסיוע בהטמעה מהירה של כפתור הפרפר באתר המועצה.

ראש המועצה ניצן פלג:

כפתור הפרפר הוא חידוש מבורך במודעות הציבורית ובפרקטיקה מעשית בנושאי אלימות במשפחה, זיהוי מוקדם שלה, והנגשת יכולות הדיווח בעבור הסובלים ממנה. יכולת הדיווח האנונימית המוטמעת באתרים תמימים דוגמת YNET דיסקונט, מקס והגליל התחתון מאפשרת לפונה להותיר "טביעת אצבע" שקופה לחלוטין וללא עקבות "מפלילים" וזו היא תכונה קריטית בעבור רוב בני האדם הנמצאים במצבי מצוקה מסוג זה. אני קורא לעמיתי ראשי הרשויות ולכלל משרדי הממשלה להטמיע את כפתור הפרפר באתר הארגון ולהנגיש את האפשרות לפניה אנונימית נגישה, מהירה וללא חששות.

בברכה

רון תירוש

דובר המועצה

הגליל התחתון

054.6349311

[ront@glt.org.il](mailto:ront@glt.org.il)

